કૅપિટલ હિલ્સમાં થયેલી હિંસામાં અત્યાર સુધીમાં ચાર લોકોનાં મૃત્યુ થયાં છે.

ટ્રમ્પ સમર્થકો અચાનક જ કૅપિટલ્સ હિલ્સમાં ઘૂસ્યા હતા અને ચૂંટણી પરિણામોને બદલવાની માગ કરી રહ્યા હતા. બાદમાં અફરાતફરી મચી ગઈ અને અમેરિકન સંસદનાં બંને સદનોએ પોતાની ચર્ચા સ્થગિત કરવી પડી હતી.

જો બાઇડને લોકશાહી પ્રક્રિયામાં આ રીતે દખલ દેવા બદલ અને "વિદ્રોહ" પર ગુસ્સો પ્રગટ કર્યો છે.

તો આ તરફ પોતાના સમર્થકોને અગાઉ કૅપિટલ હિલ્સમાં જવાનું કહેનારા ટ્રમ્પે બાદમાં તેમને "ઘરે જવા" કહ્યું છે.

જોકે આ દરમિયાન તેઓ ચૂંટણીમાં ગોટાળાનો પોતાનો આરોપ ફરી દોહરાવતા રહ્યા.

આ દરમિયાન ડોનાલ્ડ ટ્રમ્પના પ્રવક્તાએ એમનું નિવેદન જાહેર કર્યું છે જેમાં ટ્રમ્પ કહે છે કે સત્તાનું હસ્તાંતરણ વ્યવસ્થિત રીતે થશે. જોકે, હજી તેઓ ચૂંટણીમાં ગેરરીતિ થઈ હોવાની વાત પર અડગ છે. ટ્વીટર અને ફેસબુકે ડોનાલ્ડ ટ્રમ્પનું અકાઉન્ટ હંગામી ધોરણે બ્લૉક કરતાં આ નિવેદન તેમના પ્રવક્તાએ જાહેર કર્યું છે.

વૉશિંગ્ટન ડીસીમાં 15 દિવસ માટે પબ્લિક ઇમર્જન્સી

તોફાની પ્રદર્શનકારીઓએ ઇમારતને ઘેરી તોડફોડ કરી

ટ્રમ્પ સમર્થકોએ વૉશિંગ્ટન ડીસીમાં કૉંગ્રેસની કૅપિટલ હિલ્સની ઇમારત બહાર હંગામો કર્યો છે. પોલીસ-પ્રદર્શનકારીઓની અથડામણમાં ચારનાં મોત પણ થયાં છે. કહેવાઈ રહ્યું છે કે એક મૃતકની ઓળખ મહિલા તરીકે થઈ છે.

દરમિયાન અમેરિકાની રાજધાની વૉશિંગ્ટન ડીસીમાં મેયરે 15 દિવસ માટે પબ્લિક ઇમર્જન્સી લગાવી દીધી છે.

અમેરિકાની કૅપિટલ બિલ્ડિંગની ચારે તરફ રસ્તાઓ પર હિંસાની આશંકાને જોતા પોલીસ તહેનાત છે. વૉશિંગ્ટનનાં મેયરે આખી રાત માટે કર્ફ્યૂ લગાવી દીધો છે.

વૉંશિગ્ટન પોલીસના પ્રમુખનું કહેવું છે કે સ્થાનિક સમયના હિસાબે રાત સાડા નવ વાગ્યા સુધીમાં 52 લોકોની ધરપકડ કરાઈ છે. ચાર લોકોની લાઇસન્સ વિના બંદૂક રાખવા બદલ, એકની પ્રતિબંધિત હથિયાર રાખવા બદલ અને 47ની કર્ફ્યૂના ઉલ્લંઘન અને ગેરકાયદે ઘૂસવા બદલ ધરપકડ કરાઈ છે.

બે પાઇપ બૉમ્બ પણ મળ્યા છે. એક કૅપિટલ બિલ્ડિંગ પાસે ડેમૉક્રેટિક નેશનલ કમિટી ઑફિસથી અને એક રિપબ્લિકન નેશનલ કમિટીની મુખ્ય ઑફિસથી.

ટ્રમ્પ સમર્થકોએ અમેરિકાની સંસદનો શું હાલ કર્યો?

કેટલાક રિપબ્લિકનોને હજુ પણ વાંધો

ઇમારત

આ આખા ઘટનાક્રમ દરમિયાન સોશિયલ મીડિયા પ્લેટફોર્મ ટ્વિટર અને ફેસબુકે ટ્રમ્પનાં એકાઉન્ટ પણ ફ્રીઝ કરી દીધાં છે.

હવે હિંસા અને અરાજકતાના એક દૌર બાદ ઉપરાષ્ટ્રપતિ માઇક પેન્સના નેતૃત્વમાં કૉંગ્રેસે ચૂંટણીસત્ર ફરીથી શરૂ... \n\nમને ઉપરના લેખ માટે સારું શીર્ષક આપો.
#USCapitol : બાઇડનની જીત પર અમેરિકી કૉંગ્રેસની અંતિમ મહોર, આખરે ટ્રમ્પ સત્તા સોંપવા તૈયાર થયા!